સચિવાલયનાં સૂત્રોમાંથી મળતી માહિતી મુજબ મુખ્યમંત્રી પણ ઇચ્છી રહ્યાં છે કે પ્રદેશ પ્રમુખ બનેલા વિજય રૂપાણી પ્રધાનપદેથી રાજીનામું આપે. જોકે વિજય રૂપાણીએ સ્પષ્ટ કર્યું છે કે તેઓના હાઇકમાન્ડ એટલે ભાજપના રાષ્ટ્રીય પ્રમુખ અમીત શાહ કહેશે તો જ તેઓ રાજીનામું આપશે. ગુજરાતમાં મંત્રીમંડળનાં હાઇકમાન્ડ તો મુખ્યમંત્રીને જ ગણી શકાય. કદાચ એટલે જ પ્રદેશ પ્રમુખ વિજય રૂપાણીના આ નિર્ણયથી મંત્રીમંડળના વિસ્તરણની વાતો હવે હવામાં જ રહી ગઇ છે. સાથે ભાજપની પ્રણાલી એક વ્યક્તિ એક પદ કદાચ ભૂતકાળ બની જશે.